कर्मचारी चयन आयोग (SSC) ने आयोग की आधिकारिक वेबसाइट पर आईएमडी परीक्षा, 2017 में वैज्ञानिक सहायक पद के रिजल्‍ट और अंक प्रकाशित किए हैं. SSC आईएमडी वैज्ञानिक सहायक भर्ती परीक्षा के परिणाम आधिकारिक वेबसाइट ssc.nic.in पर जाकर देखे जा सकते हैं. कुल 4,75,093 उम्मीदवारों ने एसएससी आईएमडी परीक्षा के लिए आवेदन किया था, जिसमें से 1,61,196 उम्मीदवार वास्तव में कंप्यूटर आधारित प्रतियोगी परीक्षा में उपस्थित हुए थे. यह एसएससी आईएमडी परीक्षा 20 नवंबर, 2017 से 27 नवंबर, 2017 तक देश भर में ग्रुप बी गैर राजपत्रित, भारतीय मौसम विज्ञान विभाग (आईएमडी) में गैर-मंत्री पद के वैज्ञानिक सहायक के लिए आयोजित की गई थी.